CELEX: 62016CN0061
Language: lt
Date: 2016-02-04 00:00:00
Title: Byla C-61/16 P: 2016 m. vasario 4 d. European Bicycle Manufacturers Association pateiktas apeliacinis skundas dėl 2015 m. lapkričio 26 d. Bendrojo Teismo (septintoji kolegija) priimto sprendimo byloje T-425/13 Giant (China) Co. Ltd/Europos Sąjungos Taryba

21.3.2016   
            
            
               LT
            
            
               Europos Sąjungos oficialusis leidinys
            
            
               C 106/28
            
         2016 m. vasario 4 d.European Bicycle Manufacturers Association pateiktas apeliacinis skundas dėl 2015 m. lapkričio 26 d. Bendrojo Teismo (septintoji kolegija) priimto sprendimo byloje T-425/13 Giant (China) Co. Ltd/Europos Sąjungos Taryba
   
   (Byla C-61/16 P)
   (2016/C 106/30)
   Proceso kalba: anglų
   
      Šalys
   
   
      Apeliantė: European Bicycle Manufacturers Association, atstovaujama advokato L. Ruessmann, solisitoriaus J. Beck
   
      Kitos proceso šalys: Giant (China) Co. Ltd, Europos Sąjungos Taryba, Europos Komisija
   
      Apeliantės reikalavimai
   
   Apeliantė Teisingumo Teismo prašo:
   
               —
            
            
               pripažinti apeliacinį skundą priimtinu ir pagrįstu,
            
         
               —
            
            
               panaikinti Bendrojo Teismo sprendimą,
            
         
               —
            
            
               priimti sprendimą dėl esmės ir atmesti ieškinį dėl panaikino arba grąžinti bylą iš naujo nagrinėti Bendrajam Teismui, kad šis priimtų sprendimą dėl ieškinio dėl panaikinimo esmės, ir
            
         
               —
            
            
               nurodyti ieškovei Bendrajame Teisme padengti apeliantės bylinėjimosi išlaidas, susijusias su apeliaciniu procesu ir įstojimu į bylą Bendrajame Teisme.
            
         
      Apeliacinio skundo pagrindai ir pagrindiniai argumentai
   
   
               —
            
            
               Pirmasis apeliacinio skundo pagrindas: Bendrasis Teismas padarė teisės klaidą, kai pritaikė neteisingą teisinę analizę, kaip Taryba taiko Pagrindinio reglamento 18 straipsnį. Priešingai, nei konstatavo Bendrasis Teismas, pagal Reglamentą Nr. 502/2013 (1) 18 straipsnio 1 dalis pasauliniu mastu pritaikyta Giant group, nes institucijos neturėjo pakankamai išsamios ir visapusiškos informacijos apie susijusias bendroves, o ne tik informacijai, susijusiai su grupės eksporto kaina.
            
         
               —
            
            
               Antrasis apeliacinio skundo pagrindas: Bendrasis Teismas padarė teisės klaidą, kai nusprendė, kad Taryba negalėjo vertinti to, kad Giant nepateikė esminės minimalios informacijos, kaip nebendradarbiavimo, kaip jis suprantamas pagal Pagrindinio reglamento 18 straipsnio 1 dalį. Ši informacija buvo esminė minimali informacija, reikalinga, kad institucijos galėtų susidaryti išsamų ir tikslų vaizdą apie Giant group, tad šios informacijos nepateikimas yra bendradarbiavimo trūkumas, kuris kelia abejonę dėl Giant pateiktos informacijos patikimumo.
            
         
               —
            
            
               Trečiasis apeliacinio skundo pagrindas: Bendrasis Teismas padarė teisė klaidą, kai nusprendė, kad nekils priemonių vengimo rizikos, jeigu Giant bus nustatytas individualus antidempingo muitas, o Jinshan jis nebus nustatytas. Institucijų susirūpinimas dėl to, kad šios bendrovės vengs priemonių, šioje byloje yra pagrįstas ir tai yra papildomas pagrindas atmesti Giant prašymą nustatyti individualų antidempingo muitą.
            
         
      (1)  2013 m. gegužės 29 d. Tarybos reglamentas (ES) Nr. 502/2013, kuriuo, pagal Reglamento (EB) Nr. 1225/2009 11 straipsnio 3 dalį atlikus tarpinę peržiūrą, iš dalies keičiamas Įgyvendinimo reglamentas (ES) Nr. 990/2011, kuriuo importuojamiems Kinijos Liaudies Respublikos kilmės dviračiams nustatomas galutinis antidempingo muitas (OL L 153, p. 17).